
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

	                     Bucureşti, 30.09.2008
                     Nr.  Pl-x  298/2008
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

              asupra propunerii legislative pentru modificarea şi completarea Codului penal al României
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Codului penal al României, trimisă cu adresa Pl-x 298 din 12 mai 2008, înregistrată sub nr. 31/459 din 13 mai 2008.    
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 6 mai 2008.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 7 din 3 ianuarie 2008.

Guvernul, prin punctul de vedere transmis cu adresa nr. 295 din            31 ianuarie 2008, nu susţine adoptarea acestei propuneri legislative. 

Consiliul Superior al Magistraturii a avizat favorabil iniţiativa legislativă, cu observaţii şi propuneri, conform Hotărârii nr. 901 din 13 decembrie 2007 a Plenului Consiliului  Superior al Magistraturii.

Iniţiativa legislativă supusă dezbaterii are ca obiect de reglementare modificarea art. 1661 din Codul penal, în sensul încriminării infracţiunii de acţiuni împotriva ordinii constituţionale într-o formă similară celei prevăzute în Codul penal, anterior modificării acestuia prin Legea nr. 278/2006 pentru modificarea şi completarea Codului penal, precum şi pentru modificarea şi completarea altor legi. 
  În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 30 septembrie 2008. 
La lucrările Comisiei a participat, în calitate de invitat, din partea Ministerului Justiţiei, domnul Theodor Cătălin Nicolescu – secretar de stat.


 În urma examinării oportunităţii iniţiativei legislative şi a opiniilor exprimate de către membrii Comisiei şi de către invitat s-a constatat că, o propunere legislativă cu un obiect similar a fost respinsă de Senat în şedinţa din 10 septembrie 2007. În Camera Deputaţilor, propunerea legislativă a fost amendată, în sensul eliminării modificării propuse la art. 1661 şi al completării art. 195 din Codul penal. Propunerea legislativă astfel amendată a fost adoptată în şedinţa din 13 noiembrie 2007 şi a devenit Legea nr. 337/2007 pentru completarea art. 195 din Codul penal, publicată în Monitorul Oficial al României, Partea I, nr. 841/2007. 
Faţă de considerentele menţionate mai sus, membrii Comisiei au hotărât, pentru similitudine legislativă, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Codului penal al României .

Din numărul total de 28 membri ai Comisiei juridice, de disciplină şi imunităţi au participat la dezbateri 15 deputaţi.

În raport cu obiectul şi conţinutul său, propunerea legislativă face parte din categoria legilor organice. 

                           PREŞEDINTE,                                           SECRETAR,

                          Sergiu ANDON                                          George BĂEŞU
      Consilier,

Nicoleta Grecu

